شه‌فه‌ق نيوز/ سه‌رچه‌وه‌يگ وه‌رپرس له‌ پۆليس هه‌ولێر, ئاشكراى راسيه‌يل ئه‌و هه‌واڵه‌يله‌ كرد ك ئاماژه‌ وه‌ روێداگ په‌لاماره‌گه‌ كردن ئه‌ر بان باره‌گاى حزبيگ له‌ شار هه‌ولێر.
ئه‌و سه‌رچه‌وه‌ ئه‌را شه‌فه‌ق نيوز وت: ئه‌وه‌گ روێدا له‌ نزيك باره‌گاى به‌ره‌ى توركمانى له‌ هه‌ولێر, له‌ ئه‌نجام ناكووكى ناونى شوفێريگ سه‌ياره‌ى ته‌كسى و كه‌سيگ تر بويه‌و دوياخر ره‌سيه‌سه‌ جه‌نگ و مرافه‌ له‌ نزيگ باره‌گاگه‌.
سه‌رچه‌وه‌گه‌ هه‌ميش وت: له‌شوون ئه‌و جه‌نگيشه‌ يه‌كيگ له‌ پاسه‌وانه‌يل باره‌گاگه‌ هه‌وڵ داگه‌ دويريانه‌و بخه‌ێد له‌ شوونه‌گه‌، وه‌لێ قسه‌ى ناشيرين كرياگه‌و يه‌يش بويه‌سه‌ هووكار ئه‌وه‌گ پۆليس ده‌خاڵه‌ت بكا.
